再次韻謝徐監嶽惠和章
作者：陳造
朝代：宋

paragraphs: 若人胸中著奎壁，落筆似不煙火食。
平生著述奏奇勳，玉綴珠編今幾冊。
定知前輩與爭驅，抑使衰翁飽新得。
涎顙十駕終後塵，坐看康莊驂齧膝。
陶猗廩庾詫陳腐，小家瓶罍不餘粒。
清詩屬我猥見予，祇遣心顔賸慙德。
條枚拱把竟何取，挺拔蒼松二千尺。
政恐血指匠石前，袖手觀傍猶上策。